Clare Daly

Is iar-Teachta Dála agus iar-Fheisire i bParlaimint na hEorpa (2019 - June 2024) do Bhaile Átha Cliath í  Clare Daly  (Gaeilge:  Clár Ní Dhálaigh) a rugadh sa bhliain 1968 agus a tharraing conspóid go minic.  Tá sí ina ball den pháirtí Neamhspleáigh i dtreo Athrú, agus i bhfad amach ar an eite chlé.agus dearcadh an-liobrálach aici; mar shampla tá sí ar son ceart a bheith ann chun ginmhillte. 
clé|mion|Eanáir 2012
clé|mion|2019

 Beatha 
D'fhás sí aníos sa Droichead Nua, Contae Chill Dara. 

Bhíodh sí ina ball den Pháirtí Sóisialach ach d'éirigh sí as ar an 31 Lúnasa, 2012. Bhíodh sí mar chomhairleoir áitiúil i bhFine Gall do cheantar Sord. 

Gabhadh í go luath sa bhliain 2013 nuair a cuireadh ina leith go raibh sí ag tiomáint faoi thionchar an óil. Scaoileadh saor níos déanaí í, agus fógraíodh go raibh an leibhéal alcóil ina cuid fola níos ísle ná an teorainn dhleathach. De bharr gur sceitheadh an scéal chuig na meáin agus gur cuireadh dornaisc uirthi, rinne sí gearán le hOmbudsman na nGardaí ina thaobh, dar léi bhíothas tar éis bheith níos déine uirthi toisc gur scaoil sí féin scéal faoi ghardaí a bhí ag baint pointí pionóis ó cheadúnais tiomána.

Sheas sí san Olltoghchán 2016 agus toghadh í mar TD le 16% de na vótaí céad rogha sa toghcheantar Baile Átha Cliath Theas.

Toghadh í chun Parlaimint na hEorpa sa bhliain 2019.  Chaill sí a suíochán i bParlaimint a hEorpa in 2024.Cuireadh as an gcomórtas í ar an seachtú comháireamh déag. Chuir RTÉ ceist uirthi cén chaoi ar bhraith sí a suíochán a chailliúint. D'fhreagair sí, "ní raibh spéis ar bith agaibh labhairt liomsa le cúig bliana anuas. Níl spéis ar bith agam labhairt libhse anois." Thug sí barróg don phobalóir Niall Boylan, Éire Neamhspleách, sular fhág sí Ionad Comháirimh Chumann Ríoga Bhaile Átha Cliath.

 Féach freisin 

 Mick Wallace
 Neamhspleáigh i dtreo Athrú
 Toghchán Pharlaimint na hEorpa, 2024

 Féach freisin 

 Polaiteoirí i bhFine Gall Thoir
 Baile Átha Cliath - Fine Gall Thoir (Dáilcheantar)

 Tagairtí 

Catagóir:Baile Átha Cliath - Fine Gall Thoir (Dáilcheantar)
Catagóir:Polaiteoirí as Baile Átha Cliath

Catagóir:Daoine a rugadh i 1968
Catagóir:Baill den 31ú Dáil
Catagóir:Baill den 32ú Dáil
Catagóir:Daoine as Contae Chill Dara
Catagóir:Alumni Ollscoil Chathair Átha Cliath
Catagóir:Baill den Pháirtí Sóisialach
Catagóir:Iarbhaill den Pháirtí Sóisialach
Catagóir:Teachtaí Dála mná
Catagóir:Comhairleoirí Áitiúla i bhFine Gall
Catagóir:Trotscaithe Éireannacha
Catagóir:Daoine beo
Catagóir:Feisirí de Pharlaimint na hEorpa as Éirinn